**NOTA INFORMATIVĂ**

*la proiectul Hotărîrii Guvernului „ Cu privire la punerea în aplicare a Legii nr. 185/2018 pentru modificarea Legii nr. 355/2005 cu privire la sistemul de salarizare în sectorul bugetar”*

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul hotărîrii de Guvern „Cu privire la punerea în aplicare a Legii nr. 185/2018 pentru modificarea Legii nr. 355/2005 cu privire la sistemul de salarizare în sectorul bugetar” a fost elaborat de Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite**
 |
| Proiectul prenotat a fost elaborat în temeiul Art. II al Legii nr.185/2018 pentru modificarea și completarea Legii 355/2005 cu privire la sistemul de salarizare în sectorul bugetar, ce dă dreptul Guvernului de a repartiza pe destinatari alocațiile aprobate în bugetul de stat pentru acoperirea suplimentare ale autorităților publice locale la implementarea prevederilor punctelor 1 și 3 din Art. I al acestei legi. |
| 1. **Principalele prevederi ale proiectului și evidențierea elementelor noi**
 |
| Prin intermediul prezentului proiect de hotărîre se propune repartizarea, din alocațiile aprobate în bugetul de stat pentru anul 2018, a mijloacelor financiare pe autorități publice locale, ca urmare a adoptării Legii nr.185/2018 pentru modificarea și completarea Legii 355/2005 cu privire la sistemul de salarizare în sectorul bugetar. Prin legea respectivă au fost introduse, pentru persoanele cu funcții de demnitate publică din cadrul autorităților publice locale și pentru personalul de deservire tehnică ce asigură funcționarea acestor autorități, drepturi salariale suplimentare sub formă de plăți de stimulare.Aceste norme salariale urmează a fi achitate din contul mijloacelor planificate în acest scop în bugetele autorităților respective.Totodată, având în vedere că cheltuielile suplimentare au survenit pe parcursul anului fără a fi prevăzute în bugetele autorităților publice locale, prin Art. II din legea nominalizată a fost statuat ca Guvernul să identifice, în termen de 2 luni, mijloacele necesare pentru implementarea acestor prevederi pentru acoperirea necesităților suplimentare ale autorităților publice locale.Sumele repartizate au fost determinate în baza numărului de posturi și a cheltuielilor de personal pentru funcțiile de demnitate publică și a personalului de deservire tehnică, prezentate la etapa propunerilor de buget pentru anul 2018.Luînd în considerare că termenul de intrare în vigoare a Legii nr. 185/2018 este 17 septembrie (30 de zile din momentul publicării), necesarul de alocații a fost estimat pentru 2,5 luni.  |
| 1. **Fundamentarea economico-financiară**
 |
| Resursele necesare pentru implementarea în anul curent a normelor salariale suplimentare aprobate constituie 12 004,2 mii lei și sunt redistribuite prin prezentul proiect de hotărîre din contul mijloacelor prevăzute în Legea bugetului de stat pentru anul 2018 nr.289 din 15 decembrie 2017. Mijloacele respective se propune a fi alocate ca transferuri cu destinație specială către bugetele locale pentru a asigura utilizarea conformă a acestora. |
| 1. **Avizarea și consultarea publică a proiectului**
 |
| În scopul respectării prevederilor Legii nr.239/ 2008 privind transparența în procesul decizional, proiectul hotărîrii Guvernului „Cu privire la repartizarea mijloacelor financiare în bugetele autorităților publice locale” este plasat pe pagina web oficială a Ministerului Finanțelor ([www.mf.gov.md](http://www.mf.gov.md)), directoriul „Transparența decizională”, secțiunea „Procesul decizional”. |

**MINISTRU** (semnat electronic) **Octavian ARMAȘU**